**Debreceni SZC  
Mechwart András Gépipari és Informatikai  
Technikum**

**Informatika és távközlés ágazat  
ágazati alapvizsga**

**Feladatlap**

Vizsgatevékenység megnevezése: **Weboldalak kódolása, programozás, hálózatok gyakorlat**

**A vizsgatevékenység időtartama:** 180 perc

**2022.**

A vizsgatevékenység aránya a teljes ágazati alapvizsgán belül: 90 %

Megfelelt: legalább 40 %-os teljesítés esetén.

Jóváhagyta: Dr. Barcsa Lajos (igazgató)

**Feladatok**

**A) Weboldalak kódolása feladatrész 40 pont**

A következő feladatban egy weboldalt kell módosítania a közönséges gyömbér bemutatására a feladatleírás és a minta alapján. A feladat megoldása során a következő állományokat kell felhasználnia: krem.jpg, fejbe.jpg, hatter.jpg, forras.txt, recept.txt, avokado.css, avokado.html. Ahol a feladat másként nem kéri, a formázási beállításokat a avokado.css stílusállományban végezze el!

Módosítsa az avokado.html oldalt az alábbi leírás szerint! A weboldal alapszerkezetét ne változtassa meg! *(25 pont)*

1. Állítsa be az oldal nyelvét magyarra és a kódolását UTF-8-ra!
2. A böngésző címsorában megjelenő cím *„Avokádó gyümölcs”* legyen!
3. A weboldal fejrészében helyezzen el hivatkozást az avokado.css stíluslapra!
4. A weboldal fejrészében helyezze el a viewport meta elemet egyszeres nagyítással!
5. Az oldal törzsébe másolja be a megfelelő helyre az UTF-8 kódolású forras.txt állomány tartalmát! Az *„Avokádó”* szöveg a fejlécbe kerüljön, a forrás megjelölés pedig a láblécbe!
6. Alakítsa ki a címet, alcímeket a mintának megfelelően! A weboldal címe *(„Avokádó”*) 1-es szintű címsor, az alcímek (*„Származása, élőhelye”*, *„Felhasználása”*, *„Egészségre gyakorolt hatása”*) pedig 2-es szintű címsorok legyenek!
7. Alakítsa ki a szöveg bekezdéseit a minta szerint! A dokumentum végén a forrásoldal hivatkozásának címét tartalmazó szöveget is helyezze egy bekezdésbe!
8. A láblécben a forrásmegjelölést tartalmazó bekezdésben lévő URL-re készítsen hivatkozást, mely a https://hu.wikipedia.org/wiki/Avokádó URL-re mutat! A hivatkozás új oldalon nyíljon meg!
9. A *„Felhasználása”* címsor elé szúrja be a recept.txt fájl tartalmát! A beszúrt keretre alkalmazza a stíluslap recept osztálykijelölőjét!
10. A táblázat elé szúrja be a krem.jpg képet és formázza a stíluslap receptkep azonosítójának felhasználásával! Ha a kép fölé visszük az egeret, vagy a kép valamiért nem jeleníthető meg, akkor mindkét esetben a *„Avokádókrém”* szöveg jelenjen meg!
11. A táblázat első sorában alkalmazzon vízszintes cellaösszevonást!
12. A táblázat végére szúrjon be egy új sort, mely az *"1 csipet"* és *"bors, chili"* cellákat tartalmazza!
13. Az „Elkészítése” bekezdés utáni szövegrészeket a minta alapján alakítsa számozott felsorolássá!

Az alábbi beállításokat a avokado.css stíluslapon végezze el! *(15 pont)*

1. A weboldal háttérképe a hatter.jpg kép, a fejléc háttérképe a fejbe.jpg kép legyen!
2. A recept osztálykijelölővel formázott elemet lebegtesse jobbra, az elemre állítson be Courier New betűtípust, és minden irányban 10 pixel méretű külső és belső margót!
3. A main bekezdései legyenek sorkizártak!
4. Hozzon létre a stíluslapon nagy néven egyedi azonosítót, melynek segítségével nagybetűssé tudja alakítani egy bekezdés karaktereit! Rendelje ezt az azonosítót a receptben a „*Fűszeres* *avokádókrém”* bekezdéshez!
5. A lábléc háttérszíne legyen RGB(145; 80; 115) kódú, lila színű!
6. Ha a link fölé visszük az egeret, a link színe változzon RGB(200; 200; 200) kódú, szürke színűvé!
7. A megfelelő HTML elem beszúrásával, és a stíluslapon történő formázások segítségével érje el, hogy a *„guacamole”* szöveg legyen félkövér és RGB(165; 40; 40) kódú bordó színű!
8. Látszólagos osztály segítségével állítsa be, hogy a táblázat első sorában a háttérszín legyen 20% átlátszóságú RGB(145; 80; 115) kódú, lila színű!
9. Az egyes szintű címsorhoz rendelje hozzá a Bootstrap display-4 osztályát!

**MINTA**: (A megoldás szövegének tagolása felbontástól függően eltérhet a képen láthatótól!)

