**Debreceni SZC  
Mechwart András Gépipari és Informatikai  
Technikum**

**Informatika és távközlés ágazat  
ágazati alapvizsga**

**Feladatlap**

Vizsgatevékenység megnevezése: **Weboldalak kódolása, programozás, hálózatok gyakorlat**

**A vizsgatevékenység időtartama:** 180 perc

**2023.**

A vizsgatevékenység aránya a teljes ágazati alapvizsgán belül: 90 %

**Értékelés:**

**0-47 pont: elégtelen**

**48-65 pont: elégséges**

**66-83 pont: közepes**

**84-101 pont: jó**

**102-120 pont: jeles**

**Feladatok**

**A) Weboldalak kódolása feladatrész 40 pont**

A következő feladatban egy weboldalt kell készítenie a Pálházi Állami Erdei Vasút rövid bemutatására a feladatleírás és a minta szerint. A feladat megoldása során a következő állományokat kell felhasználnia: archivum.jpg, background.jpg, header.jpg, terkep.jpg, palhazi.jpg. Ahol a feladat másként nem kéri, a formázási beállításokat a *palhazi.css* stílusállományban végezze el!

1. Nyissa meg az index.html HTML oldalt! Állítsa be az oldal nyelvét magyarra és a kódolását UTF-8-ra!
2. A böngésző címsorában megjelenő cím „Pálházi Állami Erdei Vasút” legyen!
3. A weboldal fejrészében helyezzen el hivatkozást a palhazi.css stíluslapra!  
   A hivatkozást a Bootstrap CSS keretrendszerre való hivatkozás után helyezze el!
4. Alakítsa ki a címet, alcímeket a minta szerint! A weboldal címe („*Pálházi Állami Erdei Vasút*”) 1-es szintű címsor, az alcímek („*A vasút kiépülése, államosítás előtti évtizedei*”, „*Az átépítéstől a felszámolásig*”, *„A kirándulóvasút”, és „A Pálházi Állami Erdei Vasút jelenlegi járműparkja”*) pedig 2-es szintű címsorok legyenek!
5. Az 1-es szintű címsorra alkalmazza a Bootstrap display-4 osztályát!
6. A dokumentum végén a forrásoldalra való hivatkozást (a forras.txt-ben találja meg) helyezze egy 5-ös szintű címsorba úgy, hogy ha linkre kattint, akkor a forrásoldal új oldalon nyíljon meg! A hivatkozást a footer részen belül helyezze el középre igazítva!
7. A dokumentumban a main rész nagy kijelző esetén a Bootstrap segítségével 4:4:4 arányú rácsban lett felosztva (amelyből jelenleg csak 2 oszlop látszik), állítsa át, hogy 6:6 arányú legyen!
8. Az első alcím után illessze be a palhazi.jpg képet! Ha a kép felé visszük az egeret vagy ha a kép valamilyen oknál fogva nem megjeleníthető, akkor mindkét esetben az „Mk48” szöveg jelenjen meg! A képre alkalmazza a kep osztályt, és a Bootstrap rounded-circle osztályát!
9. A „Pálházi Állami Erdei Vasút jelenlegi járműparkja” alcím után másolja be a forras.txt-ből a szöveget, és a minta alapján alakítsa ki a számozatlan felsorolást! A felsorolásra alkalmazza a jarmupark azonosítót!
10. A terkep.jpg képet illessze be „ A Pálházi Állami Erdei Vasút jelenlegi járműparkja” alcím elé és rendelje hozzá a Bootstrap „d-block mx-auto” osztályát és „masodik” azonosítót! Ha a kép felé visszük az egeret vagy ha a kép valamilyen oknál fogva nem megjeleníthető, akkor mindkét esetben az „Útvonal” szöveg jelenjen meg!
11. A következő beállításokat, módosításokat a stíluslap megfelelő kijelölőinél végezze el!
    1. A weboldal háttérképe a background.jpg kép legyen! A kép görgetéskor maradjon a helyén!
    2. A dokumentumban a betűméret egységesen legyen 1.1em!
    3. A fejlécben a szöveg legyen jobbra igazítva! A fejléc háttere ismétlődés nélküli legyen!
    4. A kep azonosítójú osztálykijelölőben a maximális szélesség legyen 40%, és a kép legyen jobbra igazított!
    5. Az 1-es címsorok színe legyen green, a 2-es címsorok betűi legyenek dőltek!
    6. Az összes bekezdés (p) szövege legyen sorkizárt!
    7. A jarmupark azonosítót adja hozzá a stíluslaphoz, és állítsa be, hogy a felsorolások stílusa upper-roman legyen!
    8. A footer hátterszínének állítsa be ugyanazt a színt, mint ami a header-ben van beállítva (a header színének változását nem kell folyamatosan követnie)! A külső margó felül és alul legyen 20px, bal és jobb oldalt 0px!

A képen szöveg látható

Automatikusan generált leírás